Na temelju članka 78. stavka 1. Zakona o komunalnom gospodarstvu („Narodne novine“ broj: 68/18, 110/18 , 32/20 i 145/24) i članka 51. Statuta Grada Drniš („Službeni glasnik Grada Drniša“ broj: 2/21 i 2/22), Gradsko vijeće Grada Drniša na sjednici održanoj dana 2025 godine, d o n o s i:

# II. IZMJENU I DOPUNU ODLUKE

**o komunalnom doprinosu**

**Članak 1.**

U Odluci o komunalnom doprinosu na području Grada Drniša ( „Službeni glasnik Grada Drniša“ broj: 1/19 i 5/22 ) članak 4. mijenja se i glasi:

„ Jedinična vrijednost komunalnog doprinosa određuje se za pojedine zone na području Grada Drniša kako slijedi:

|  |  |  |  |
| --- | --- | --- | --- |
| ZONA | I | II | III |
| Jedinična vrijednost komunalnog doprinosa u eurima (EUR) | 6,00 | 4,00 | 2,00 |

Jedinična vrijednost komunalnog doprinosa za pomoćne građevine (građevine u funkciji osnovne zgrade - garaža, sušara, vrtna kuća i sl., koje ima jednu etažu i čija tlocrtna površina nije veća od 50 m2) iznosi 50% jedinične vrijednosti po zonama.

**Članak 2.**

članak 9. mijenja se i glasi:

„ U pojedinačnim slučajevima , na traženje investitora , Gradsko vijeće Grada Drniša na prijedlog gradonačelnik ili sam gradonačelnik , u okviru iznosa o kojem prema Zakonu može samostalno odlučivati, donosi Zaključak o potpunom oslobađanju plaćanja komunalnog doprinosa za građevine koje se grade temeljem građevne dozvole u sljedećim uvjetima:

1. ako se gradi građevina čiju gradnju financira ili sufinancira Grad Drniš,
2. ako se radi o slučaju kada je je Grad Drniš po posebnim propisima dužan osigurati i/ ili opremiti odgovarajuće građevinsko zemljište,
3. ako je investitor trgovačko društvo ili ustanova kojih je Grad Drniš osnivač ili suvlasnik, u slučaju građevine koja služi za obavljanje njihove djelatnosti,
4. ako investitor gradi građevinu komunalne infrastrukture,
5. ako je investitor HRVI iz Domovinskog rata kojem se osigurava stambeno zbrinjavanje prema odredbama Zakona o pravima hrvatskih branitelja iz Domovinskog rata i članovima njihovih obitelji, a u smislu navedenog Zakona nije zbrinut.

**Članak 3.**

Članak 10. mijenja se i glasi:

„U pojedinačnim slučajevima , na traženje investitora , Gradsko vijeće Grada Drniša na prijedlog gradonačelnik ili sam gradonačelnik , u okviru iznosa o kojem prema Zakonu može samostalno odlučivati , donosi Zaključak o oslobađanju plaćanja komunalnog doprinosa:

1. za građevine koje se grade temeljem građevne dozvole u visini 50% od ukupno utvrđenog iznosa komunalnog doprinos u sljedećim uvjetima ako:
2. investitor gradi građevine u poslovnoj zoni u kojima će se obavljati poslovnu djelatnost s ciljem otvaranja novih radnih mjesta uz dostavu detaljno obrazloženog zahtjeva i uz predočenje prihvatljivih dokaza.
3. za stambene građevine-obiteljske kuće s jednom stambenom jedinicom koje se grade, dograđuju ili nadograđuju temeljem građevne dozvole, komunalni doprinos se oslobađa u 100% iznosu za obujam od 300 m3, a preostali obujam obračunava se u punom jediničnom iznosu komunalnog doprinosa, ako:
4. investitor gradi stambenu građevinu na temelju prava trajnog stambenog zbrinjavanja po Zakonu o područjima od posebne državne skrbi, Zakona o stambenom zbrinjavanju na potpomognutim područjima i Zakona o poticajnoj stanogradnji,
5. investitor gradi prvu stambenu građevinu – obiteljsku kuću s jednim stanom, za vlastite potrebe svoje uže obitelji uz uvjet: da svi članovi obitelji imaju prebivalište na području JLS,( uvjerenje o prebivalištu- MUP), dokaz da članovi obitelji nemaju stan ili kuću (Izvadak iz katastra i zemljišnika), dokaz da nisu prodali, darovali ili na neki drugi način otuđili kuću li stan na području RH (potvrda Porezne uprave).

Vlasnici građevne čestice, odnosno investitori pokreću postupak za umanjenje komunalnog doprinosa podnošenjem zahtjeva nadležnom Upravnom odjelu u Gradu Drnišu, u roku 15. dana od dana izvršnosti rješenja o utvrđivanju komunalnog doprinosa, te u privitku zahtjeva prilažu naprijed navedene dokaze uz potvrdu da su podmirene obveze prema Gradu Drnišu..

**Članak 4.**

Iza članka 10. dodaje se članak 10.a koji glasi:

„ Visina ukupnih iznosa-oslobađanja od strane Grada Drniša koja se mogu dodijeliti poduzetnicima za nove investicije ne smije premašiti iznos za trogodišnje razdoblje koji je definiran u važećem Programu de minimis potpora za nove investicije u poslovnim zonama Grada Drniša.“

**Članak 5.**

Ova II izmjena i dopuna Odluke o komunalnom doprinosu stupa na snagu osmog dana od dana objave u „Službenom glasniku Grada Drniša“.

# KLASA: 363-02/19-20/5 URBROJ: 2182-6-25-03

**Drniš, 2025. godine**

# GRADSKO VIJEĆE GRADA DRNIŠA

**PREDSJEDNIK:**

**Majdi Pamuković, prof.**

# OBRAZLOŽENJE

**1. RAZLOZI ZBOG KOJIH SE DONOSI II. DOPUNA I IZMJENA ODLUKE O KOMUNALNOM DOPRINOSU NA PODRUČJU GRADA DRNIŠA**

Stupanja na snagu Zakona o komunalnom gospodarstvu (ZKG) ("Narodne novine", broj 68/18, 110/18, 32/20 i 145/24) Grad Drniš donio je Odluku o komunalnom doprinosu na području Grada Drniša ( “Službeni glasnik Grada Drniša “ br. 1/19) u kojoj su između ostalog definirane vrijednosti komunalnog doprinosa po pojedinim zonama u Gradu Drnišu.

Zakonom o uvođenju eura kao službene valute u Republici Hrvatskoj(“Narodne novine” broj: 57/22) i Odlukom o objavi uvođenja eura kao službene valute u Republici Hrvatskoj (“Narodne novine” broj: 85/22) donesena je Izmjena odluke o komunalnom doprinosu gdje je do tadašnja jedinična vrijednost komunalnog doprinosa iskazana u eurima ( “Službeni glasnik Grada Drniša “ br. 5/22).

Sadašnji izvorni prihodi proračuna Grada Drniša tj. komunalni doprinos s trenutačnom jediničnom vrijednost komunalnog doprinosa po m3  izgrađenog prostora nije ni blizu dostatna za pokrivanje osnovnih troškova izgradnje i opremanja komunalne infrastrukture ( nerazvrstane ceste, javne površine, nogostupi, dječja igrališta, objekti javne namijene i sl.) . Samim time dovodi se u pitanje i ulaganje u infrastrukturno uređenje kako grada Drniša tako i svih ostalih naselja na području jedinice lokalne samouprave.

Sukladno navedenim zakonskim odredbama ovaj Upravni odjel pripremio je Nacrt II izmjene i dopune Odluke o komunalnom doprinosu na području Grada Drniša.

**Upravni odjel za prostorno planiranje, graditeljstvo komunalno gospodarstvo i zaštitu okoliša**

# PROČELNIK

**Šime Cigić, dipl. ing**