Na temelju članka 98. Zakona o komunalnom gospodarstvu („Narodne novine“ broj: 68/18, 110/18, 32/20 i 145/24) i članka 51. Statuta Grada Drniša („Službeni glasnik Grada Drniša“ broj 2/21 i 2/22), Gradsko vijeće Grada Drniša na sjednici održanoj dana 2025. godine, d o n o s i:

# ODLUKU

**o vrijednost boda za obračun komunalne naknade**

**Članak 1.**

Vrijednost boda (B) za izračun komunalne naknade Grada Drniša određuje se u godišnjem iznosu od 0,75 eura po četvornom metru (m²) površine stambenog prostora u prvoj zoni Grada Drniša.

**Članak 2.**

Ova Odluka stupa na snagu osmi dan od dana objave u „Službenom glasniku Grada Drniša“, a primjenjivat će se od 01. siječnja 2026. godine.

**Članak 3.**

Na dan primjene ove Odluke prestaje važiti Odluka o vrijednosti boda za obračun komunalne naknade na području Grada Drniša („Službeni glasnik Grada Drniša“ broj: 4/23).

# KLASA:363-03/25-01/ URBROJ:2182-6-25-01

**Drniš, 2025. godine**

# GRADSKO VIJEĆE GRADA DRNIŠA

**PREDSJEDNIK:**

**Majdi Pamuković, prof.**

# OBRAZLOŽENJE

**1. RAZLOZI ZBOG KOJIH SE DONOSI ODLUKA O VRIJEDNOSTI BODA ZA OBRAČUN KOMUNALNE NAKNADE**

Temeljem članka 98. Zakona o komunalnom gospodarstvu (ZKG) ("Narodne novine", broj 68/18, 110/18, 32/20 i 145/24) Grad Drniš donio je Odluku o vrijednosti boda za obračun komunalne naknade na području Grada Drniša ( “Službeni glasnik Grada Drniša “ br. 6/18 i 5/22) u kojoj je definiran iznos po četvornom metru (m2) površine stambenog prostora u prvoj zoni Grada Drniša u eurima.

Sadašnji izvorni prihodi proračuna Grada Drniša tj. komunalna naknada s trenutačnom vrijednost boda za obračun komunalne naknade koja iznosi 0,58 eur-a po m2 površine, nije ni blizu dostatna za pokrivanje osnovnih troškove održavanja komunalne infrastrukture ( javne rasvjeta, nerazvrstanih cesta, javnih površina , objekata javne namijene i sl.) i upitna je održivost navedene infrastrukture. Posebno je upitno održavanju javne rasvjete na trenutačnoj razini zbog najavljenih poskupljenja energenata – električne energije a i visoke stope inflacije koja automatski podiže cijene svih ostalih roba i usluga.

Sukladno navedenom a u okviru zakonskih odredbi ovaj Upravni odjel pripremio je Nacrt Odluke o vrijednosti boda za obračun komunalne naknade na području Grada Drniša.

**Upravni odjel za prostorno planiranje, graditeljstvo komunalno gospodarstvo i zaštitu okoliša**

# PROČELNIK

**Šime Cigić, dipl. ing**