Temeljem članka 14. i članka 17. Zakona o komasaciji poljoprivrednog zemljišta (NN, br. 46/22 i 78/25) i članka 51. Statuta Grada Drniša („Službeni glasnik Grada Drniša“, broj: 2/21 i 2/22), Gradsko vijeće Grada Drniša na svojoj ­\_\_\_\_\_\_\_\_\_\_\_\_ održanoj dana \_\_\_\_\_\_\_\_\_\_ 2025. godine, d o n o s i

**O D L U K U**

**o izradi prijedloga idejnog rješenja komasacije**

**poljoprivrednog zemljišta na području Grada Drniša**

**Članak 1.**

Zbog rješavanja postojećih stvarnopravnih odnosa za ukupno 200,6866 ha poljoprivrednih površina pod vinogradima u Petrovu polju, na području k.o. Badanj 0,0006 ha, k.o. Kričke 0,3990 ha, k.o. Miočić 12,2740 ha i k.o. Siverić 188,0130 ha, koje imaju više od 50% zemljišta pogodnog za komasaciju u vlasništvu Republike Hrvatske, ali se zbog rascjepkanosti i nepravilnog oblika zemljišta ne mogu svrhovito obrađivati, utvrđeni su Zakonom propisani uvjeti za pokretanje i provedbu komasacije.

**Članak 2.**

U svrhu provedbe komasacije, izradit će se prijedlog idejnog rješenja komasacije (PIR) poljoprivrednog zemljišta na području katastarskih općina Badanj, Kričke, Miočić i Siverić u Petrovu polju.

Prijedlog idejnog rješenja komasacije (PIR) mora sadržavati sve podatke propisane člankom 17. stavkom 4. Zakona o komasaciji poljoprivrednog zemljišta (NN, br. 46/22 i 78/25).

**Članak 3.**

Ova Odluka stupa na snagu osmog dana od dana objave u „Službenom glasniku Grada

Drniša“.

KLASA: 945-01/25-01/1

URBROJ: 2182-6-25-

Drniš, \_\_\_\_\_\_\_\_\_\_\_\_ 2025. godine

GRAD DRNIŠ

GRADSKO VIJEĆE

Predsjednica:

Majdi Pamuković, prof.

**O b r a z l o ž e n j e**

**Odluke o izradi prijedloga idejnog rješenja komasacije**

**poljoprivrednog zemljišta na području Grada Drniša**

Javnim pozivom za odabir određenog područja za provođenje komasacije u skladu s Programom komasacije poljoprivrednog zemljišta do 2026. godine iz dostupnih financijskih sredstava prema Programu u skladu s Nacionalnim planom za oporavak i otpornost 2021. – 2026., kroz reformsku mjeru C1.5 R2 „Unaprjeđenje sustava za restrukturiranje poljoprivrednog zemljišta i komasaciju“ pozvane su jedinice lokalne samouprave odnosno Grad Zagreb da prijave područje/poljoprivredno zemljište za provođenje komasacije **do 31. prosinca 2025. godine**.

Člankom 17., stavak 1. Zakona o komasaciji poljoprivrednog zemljišta (NN, br. 46/22 i 78/25) definirano je da prijedlog idejnog rješenja komasacije za poljoprivredno zemljište (PIR) izrađuje jedinica lokalne samouprave, odnosno Grad Zagreb na čijem području se nalazi ukupno zemljište ili najveći dio zemljišta za koje se izrađuje PIR, a za njegovu izradu može se angažirati i vanjske izvođače kroz postupak javne nabave uz obvezu osiguranja sredstava u skladu s odredbama članka 22., stavak 4. ovoga Zakona, tj. ako jedinica lokalne samouprave odnosno Grad Zagreb iz sredstava od raspolaganja državnim poljoprivrednim zemljištem nema osigurana sredstva potrebna za troškove prijave na javni poziv u kojoj je uključeno i zemljište u vlasništvu Republike Hrvatske, sredstva se osiguravaju u državnom proračunu nadležnog Ministarstva.

Kako je člankom 17., stavak 3. određeno da **ako je više od 50% zemljišta pogodnog za komasaciju u vlasništvu Republike Hrvatske** ili ako je ostvaren jedan od uvjeta iz članka 14. stavaka 1. i 2. ovoga Zakona (da se zbog rascjepkanosti i nepravilnog oblika zemljište ne može svrhovito obrađivati kao i zbog postojećih stvarnopravnih odnosa), **ministar može donijeti odluku o izradi PIR-a** koji Ministarstvo izrađuje samostalno ili za njegovu izradu angažira vanjske izvođače kroz postupak javne nabave **te** **Ministarstvo kao Nositelj komasacije može pokrenuti i provesti postupak komasacije u interesu Republike Hrvatske.**

Stoga, sukladno članku 17., stavak 4. Zakona o komasaciji poljoprivrednog zemljišta (NN, br. 46/22 i 78/25) **Gradsko vijeće Grada Drniša donosi Odluku o izradi prijedloga idejnog rješenja komasacije poljoprivrednog zemljišta (PIR) na području Grada Drniša, u katastarskim općinama Badanj 0,0006 ha, k.o. Kričke 0,3990 ha, k.o. Miočić 12,2740 ha i k.o. Siverić 188,0130 ha, ukupno 200,6866 ha, čiji će nositelj biti Ministarstvo poljoprivrede, ribarstva i šumarstva,** sukladno Odluci Gradskog vijeća Grada Drniša o davanju suglasnosti Ministarstvu poljoprivrede, šumarstva i ribarstva za pokretanje i provođenje komasacije, KLASA: 945-01/25-01/1, URBROJ: 2182-6-25-3 od 27. lipnja 2025. godine („Službeni glasnik Grada Drniša“, br. 6/2025.).

Upravni odjel za gospodarstvo

financije i društvene djelatnosti

Pročelnica:

Ivana Sučić, dipl.oec.